NaiveNeuron/SloPal huggingface dataset:
Krátky, Rastislav, poslanec NR SR (2023-12-13):
Ja som sa tak zamyslel pri tom vašom vystúpení, že kde sme sa to dostali, keď pri viac ako 10-hodinovej rozprave za jeden alebo dokopy už asi 20 hodín rokujeme o tomto návrhu, poďakujeme ministrovi, že sa uráčil vystúpiť a zareagovať na desiatky poslancov, ktorí na to reagovali, a upozorňujem, že podstatná časť toho bola naozaj vecných podnetov, že kde sme sa to dostali, keď pri 20-hodinovej rozprave ďakujem ministrovi, že vystúpil na chvíľku, aby niekto niečo ešte doplnil, povedal, niečo zareagoval. Čo keby to bolo úplne také normálne, že keď sa prednesie zmysluplný návrh, aj pozmeňujúci, alebo aj faktický k danému zákonu, tak by ten minister o tom dišputoval, prijal ho, osvojil si ho, prípadne aspoň vyvolal nejaký záujem, že či naozaj sa nedá niečo zlepšiť a doplniť. Že čo by to bolo, keby to fungovalo tak normálne, že by poslanci, ktorí stoja za týmto ministrom, ho aj podporili a aspoň mu zakývali hlavou, že ale veď nepozeraj na tú opozíciu, lebo však my ti dôverujeme, že to nevadí, že zoberieš tým ľudom z toho II. dôchodkového piliera 360 miliónov, veď my s tým súhlasíme, my ti za to zahlasujeme. Aspoň keby toto urobili, alebo keby aspoň vystúpili v desaťminútovom prejave, že rozoberú aspoň jednu maličkú časť toho konsolidačného balíčka a podporia svojho ministra, že áno, tak za toto budem hlasovať, pretože napríklad v tejto jednej veci vidím zmysel. A čo keby som bol až taký odvážny, že by som povedal, že by poslanci vystúpili v dvadsaťminútovom prejave, poslanci vládnej koalície, a normálne fundovane sa nachystali a podporili svojho ministra. A dokonca oni by predniesli pozmeňujúci návrh v pléne, ktorý by zo svojej hlavy odôvodnili. Keby to bolo takto normálne, to by bolo keby.
V. Veteška, podpredseda NR SR: (2005-03-18):
D. Bollová, poslankyňa: Ďakujem pekne, pán predsedajúci.  Chcela by som doplniť pána Čaploviča v tej myšlienke, keď hovoril, že pánovi ministrovi sa dá vytknúť, že sa vyslovil, aby rodičia tých, ktorých deti neštudujú, nemuseli prispievať na vzdelanie. Myslím si, že toto je názor absolútne scestný, pretože táto vláda, pán poslanec Jarjabek, má jednu z priorít vzdelanie. A netreba nikoho tu hádam presviedčať, že ak nebude vzdelania, tak všetci môžeme rozmýšľať o niečom úplne inom, len nie o pokroku. V súvislosti s týmto chcela by som sa spýtať, ako je možné, že nikto sa nezamýšľa nahlas nad tým, že všetci občania... (Ruch v sále.)
Hrnčiar, Andrej, podpredseda NR SR (2016-06-16):
Ďakujem. V tejto chvíli prerušujem rokovanie o tomto bode programu, nakoľko sme schválili, že dnes o 16.30 hodine pristúpime k prerokovaniu návrhu na voľbu člena Správnej rady Ústavu pamäti národa . Návrh je pod tlačou 149. Chcem vás informovať, že do začiatku rokovania o tomto bode programu podali poslanci podľa § 39 ods. 8 zákona o rokovacom poriadku návrh, aby sa táto voľba vykonala tajným hlasovaním. Teraz prosím povereného člena výboru pre ľudské práva a národnostné menšiny pána poslanca Ľubomíra Želiezku, aby návrh uviedol.
P. Hrušovský, predseda NR SR: (2005-10-27):
(Hlasovanie.) 123 prítomných, 118 za, 3 sa zdržali, 2 nehlasovali. Národná rada po opätovnom prerokovaní vládny návrh zákona o integrovanej prevencii a kontrole znečisťovania životného prostredia schválila. Poprosím Tibora Bastrnáka, poslanca výboru pre zdravotníctvo, aby z poverenia výboru ako spoločný spravodajca uvádzal hlasovanie k vládnemu návrhu zákona, ktorým sa mení a dopĺňa zákon Národnej rady Slovenskej republiky č. 272/1994 Z. z. o ochrane zdravia ľudí v znení neskorších predpisov (tlač 1222). Poprosím vás, pán spoločný spravodajca, aby ste dali najskôr hlasovať o bodoch zo spoločnej správy. Nech sa páči.
Stachura, Peter, poslanec NR SR (2024-01-09):
Ďakujem veľmi pekne pani poslankyni Škopovej za vyjadrenie. Zamýšľali ste sa nad tým, že prečo skrátené legislatívne konanie pri tejto téme. Veľmi správne ste sa zamysleli, no jednoducho dôvod neexistuje. Slovensko nie je krajina, kde korupcia klesá, naopak, korupcia je veľký problém v našej spoločnosti a myslím si, že by sme mali s ňou niečo urobiť. Neviem, či už tu bolo spomínané aj index vnímania korupcie v jednotlivých krajinách sveta a takisto som sa s pani poslankyňou Škopovou zamýšľal, že čo je dôvod, prečo táto vládna koalícia chce, chce tieto zmeny v Trestnom zákone. Možno je to to, že v roku 2022 sme v tomto indexe vnímania korupcie boli historicky na najlepšom mieste. Mali sme 53 bodov a boli sme na 49. mieste spomedzi krajín. Bol to výraznejší posun oproti vládam, bývalým vládam SMER-u, od roku 2012 do roku 2020 sme kulminovali medzi štyridsiatimi šiestimi, štyridsiatimi deviatimi bodmi, sto bodov je teda krajina, ktorá má veľmi nízku mieru korupcie, nula je veľmi vysoká miera korupcie. A vlastne tento index, keď vládol SMER, bol signifikantne nižší, ako je to v súčasnosti. No a pravdepodobne to je dôvod, že tejto vládnej koalícii sa zdá tento náš pozitívny výsledok, pomalý pozitívny výsledok nebezpečný a chce sa vrátiť späť do obdobia, kedy tu vládli a kedy korupcia bola bežným prostriedkom ich práce. Takže myslím si, že by bolo dobré vnímať aj takýto medzinárodný kontext a robiť správne rozhodnutia. Toto nie je správne rozhodnutie.
B. Bugár, podpredseda NR SR: (2003-02-26):
(Hlasovanie.) Prítomných 129 poslancov, za návrh 95, proti 2, zdržalo sa 32 poslancov. Konštatujem, že tento návrh pána poslanca Duku-Zólyomiho bol prijatý. Nech sa páči, pani poslankyňa. M. Beňová, poslankyňa: Ďakujem veľmi pekne, pán predsedajúci. A teraz dovoľte, aby som prečítala jednotlivé časti návrhu uznesenia, ktoré predložil pán poslanec Ján Figeľ. V bode a) Národná rada Slovenskej republiky podporuje prijatie novej ústavnej zmluvy o Európskej únii, ktorá zjednoduší súčasný právny rámec únie, zvýši transparentnosť a legitimitu jej rozhodovacích procesov, sprehľadní deľbu kompetencií medzi úniou a členskými krajinami a priblíži úniu k jej občanom.
Pčolinský, Peter, podpredseda NR SR (2023-03-28):
Ďakujem. Vyhlasujem rozpravu za skončenú. Chce zaujať stanovisko navrhovateľ? Nie. Áno? (Ruch a smiech sále.)
Vaľová, Jana, poslankyňa NR SR (2016-07-07):
Ďakujem pekne. Ja by som rovnako sa pripojila k svojim kolegom, k pánovi Čížovi, že je rokovací poriadok. Pani poslankyňa, nejde o potvrdenie, to môžete vybaviť u lekára, ide o poverenie, aby ste viedla túto schôdzu. Takisto navrhujem, aby túto schôdzu viedol pán Hrnčiar alebo aby skončila. Preto nehnevajte sa, pretože keď tu bol pán predseda Robert Fico, bol podpredsedom, pán Sulík ho v živote nerozpísal a v živote mu nedal poverenie viesť schôdzu napríklad. Je pravda... (Reakcia z pléna. Prerušenie vystúpenia podpredsedníčkou NR SR.)
Bugár, Béla, podpredseda NR SR (2017-09-14):
Áno, do zápisu. Pán poslanec Hrnko.
Vašečka, Richard, poslanec NR SR (2018-01-30):
Vážený pán predseda, kolegyne, kolegovia, špeciálne nové kolegyne, vitajte. Ja by som len veľmi krátko. Myslím, že tento návrh zákona je dobrý, že prináša také riešenie praktických vecí, ktoré ukazuje aplikačná prax. Naozaj potrebujeme riešiť tieto veci s aktívnymi zálohami, s cvičením, s prípravou, lebo jedna vec je to, že máme ozbrojené sily, je to, že máme armádu, že máme nejakú výzbroj. Druhá vec je to, aby tá výzbroj bola moderná a vojaci aby mohli cvičiť a aby sme mali aj zálohy. Ja len takú malú poznámočku. Pred chvíľou prebehlo, prebehli procedurálne návrhy. Bol zamietnutý procedurálny návrh, aby pán minister prišiel podať správu o stave a pláne modernizácie ozbrojených síl. Je to veľmi vážna téma. Budeme zvažovať a budeme iniciovať mimoriadnu schôdzu k tejto veci. Samozrejme sú veci, ktoré patria do výboru pre obranu a bezpečnosť. Sú veci, ktoré nepatria ani na výbor a sú teda utajené z vážnych dôvodov, ale sú veci, a to najmä také tie filozofické a strategické, ktoré patria pred Národnú radu. Ide o vec, ktorá sa týka veľmi dlhého časového obdobia a výhľadovo do roku 2030. Medzitým sa odohraje niekoľko volieb, bude niekoľko vlád. Netýka sa to len ministerstva obrany alebo len Slovenskej národnej strany, ktorá nominovala ministra, ani tejto vládnej koalície, ale týka sa to nás všetkých a keďže my ako zástupcovia občanov sme nimi zvolení, delegovaní, tak sa potrebujeme o tom baviť, aby tieto veci boli naozaj dobre strategicky nastavené, aby na nich participovala nielen nejaká úzka skupina, ale podľa možnosti dostatočne široký okruh ľudí, aby aj tá podpora potom, ktorú chceme dať, bola naprieč celým politickým spektrom. Ďakujem za pozornosť.
Ľ. Martinák, poslanec: (2007-10-23):
Pán predsedajúci, dajte, prosím, hlasovať o pozmeňujúcom návrhu pána poslanca Jána Slabého.
Kollár, Boris, predseda NR SR (2021-06-15):
Pán poslanec Jarjabek, nech sa páči, máte slovo.
Glváč, Martin, podpredseda NR SR (2019-01-31):
Ďakujem. Pán spravodajca? Ďakujem, nie. Prerušujem rokovanie o tomto bode programu. Vážené panie poslankyne, vážení páni poslanci, pripomínam, že rokovanie 40. schôdze Národnej rady bude zajtra o 9.00 hod. pokračovať bodom ministra obrany, a to vládnym návrhom zákona, ktorým sa mení a dopĺňa zákon č. 124/1992 Zb. o Vojenskej polícii v znení neskorších predpisov (tlač 1183), druhé čítanie. Prajem vám pekný večer, všetko dobré. (Prerušenie rokovania o 19.02 hodine.)
Stohlová, Tamara, poslankyňa NR SR (2024-04-16):
Pán minister, ja mám pocit, že ste ma v skutočnosti vôbec nepočúvali pri tom prejave. Ja som vám tu citovala, citovala Aarhuský dohovor, išla som pri tej kritike aj pomerne dosť do detailov a vy tak tradične už svoje protiargumenty vôbec ničím nepodkladáte, len útočíte, idete úplne od témy, spájate nespojiteľné, nehovoríte o podstate, vyhovárate sa. A toto je vaša vizitka a takto vyzerá aj ten návrh zákona. A áno, ja som presvedčená, že tento návrh zákona plošne nepomôže podnikateľom, pomôže možno tak tým, ktorí pre vás tento zákon písali.
Grendel, Gábor, podpredseda NR SR (2021-06-15):
Pán poslanec Marián Kéry.
Sulík, Richard, predseda NR SR (2010-12-02):
Ďakujem pekne. Tak ústne prihlásení poslanci možno neboli aj preto, lebo už bolo všetko k tomuto zákonu povedané. Ja by som len chcel ešte na záver uviesť, že mal som medzičasom stretnutie aj s kolegom Marcinčinom, kde sme sa dohodli na tej druhej alternatíve, ktorú teda aj on považuje za vhodnú, a preto mám celkom dobrý pocit z toho, že by sme mohli tento zákon uzavrieť. Ešte raz chcem apelovať aj na opozičných poslancov, že tá otázka pre mimobratislavských, otázka bývania, nie je doriešená, tak chcem poprosiť o súhlas, keď nie o súhlas, tak aspoň o zdržanie sa pri hlasovaní, a to preto, lebo bol by som rád, keby sme to dokázali prijať ako Národná rada a mať konečne s touto témou štyri roky pokoj. Ďakujem pekne.
Kerekréti, Ján, poslanec NR SR (2022-03-16):
Hlasovali sme o všetkých pozmeňujúcich návrhoch. Pán predseda, podľa § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, o tomto hlasovať.
Viskupič, Marián, poslanec NR SR (2020-06-03):
Ďakujem pekne, pán predsedajúci. Dajte, prosím, hlasovať o tom, že Národná rada Slovenskej republiky berie na vedomie Program stability Slovenskej republiky na roky 2020 až 2023.
Hrušovský, Pavol, podpredseda NR SR (2011-06-28):
Pardon, prepáčte. Vyhlasujem toto hlasovanie za neplatné a poprosím...
Mizík, Stanislav, poslanec NR SR (2021-07-01):
Ďakujem za slovo. Pán Gyimesi, čo to rozprávate? Čo to tárate? Čo to ľstivo nanucujete? Dajte sa očkovať, ale nenúťte tých, čo sa nechcú! A ešte takto, majú na to dôvody. Vy si dajte očkovať úplne koho chcete, celú rodinu, prarodičov, praprarodičov, praprapraprarodičov. Dajte zaočkovať a prehovorte aj horské tury, ktoré ste zastrelili v Pakistane, aj svojich kamarátov z Ázie s kalašnikovmi nahovorte na očkovanie. A ešte jedna vec. Vy normálne v priamom prenose ohlodanou kosťou korumpujete ľudí. Tu ste sa ukázali, za koho máte občanov Slovenskej republiky. Máte ich za psov? Daj pacičku, dostaneš kostičku, vigyázz kutya. A, pán očkovací agent Gyimesi, teraz dôležitá vec. Viete o tom, že poslanci sa nemôžu zúčastňovať lotérií a podobných súťaží? Vie to vôbec aj Matovič? Tuším je tam, je tam aj pokuta v obrovskej výške, ak sa nemýlim, vo výške jednoročného platu poslanca. Je to od čias, keď Kanis vystaval tú vilu na Slavíne s tou medenou strechou, tuším, ak ma pamäť neklame takto narýchlo. A vy so svojím barátom Matovičom lotériu máte v pláne organizovať. Tie sprostredkovacie bonusy sú presne ako bonusy pri pyramídových hrách a to takto: sprostredkuješ ďalšieho hráča, dostanete bonus a postúpiš vyššie, niekedy sa tomu hovorí aj lietadlo. Suma summarum, Gyimesi a Matovič páchajú dva trestné činy, a to podvodná pyramída a nelegálna Matovičova lotéria. Ďakujem za slovo.
Grendel, Gábor, poslanec NR SR (2017-06-15):
Ďakujem pekne. Ďakujem vám, pán Šebej, za tento prejav. Ešte by som doplnil, že to pokušenie šíriť propagandu a dezinformácie, to nie je len výsadou alternatívnych médií, tzv. alternatívnych médií, ale s propagandou a dezinformáciami pracujú aj viacerí spin doktori politických strán. A máte pravdu, že ten prvý tip, teda tip dezinformácií z tých alternatívnych médií je riziko, ktoré je spojené s jedným kandidátom, a ja toho kandidáta teda tiež voliť nebudem z rovnakého dôvodu. Ale čo sa týka ostatných kandidátov, tak pri mnohých favoritoch, žiaľ, nemám tú istotu, že by dokázali odolať pokušeniu alebo tlakom uverejňovať propagandu a dezinformácie, nie tie alternatívne, ale tie domáce z tých domácich politických centrál. To je moja hlavná obava pri mnohých kandidátoch.
V. Veteška, podpredseda NR SR: (2005-01-18):
E. Rusnáková, poslankyňa: Ďakujem pekne. K pánovi poslancovi Jarjabkovi a súčasne teda aj k pani poslankyni Tóthovej. Ja som povedala, že okrem troch alternatív, ktoré boli zverejnené, môžu existovať ešte aj mnohé ďalšie alternatívy a môžu vzniknúť alternatívy, ktoré všetci budeme považovať za výhodnejšie, lepšie. Práve preto som spomenula aj variant, ktorý predložilo Slovenské národné divadlo, pretože má podľa mňa svoju fantáziu. Alternatívy a stanoviská právne a ekonomické budú predsa vznikať aj na pôde príslušnej komisie. Čo sa memoranda týka, pani poslankyňa, ja som naschvál hovorila o tom, že existujú právne, príp. ekonomické výhrady, ktoré som si vypočula aj na pôde tohto parlamentu. A ja pripúšťam, že o nich treba veľmi vážne ďalej diskutovať, pretože budúce memorandum a budúce zmluvy sa musia vyvarovať prípadných chýb, o ktorých sa môžeme z právnych analýz dozvedieť, že chybami naozaj sú. Takže ja nespochybňujem ďalšiu diskusiu. A myslím si, že to bude úlohou aj komisie, aby sa veľmi poctivo venovala nielen alternatívam, ale aj memorandu ako takému, pretože my dnes vlastne nevieme, ako bude budúca zmluva vyzerať. Z memoranda vyplýva, že do 30 dní od podpisu príslušným ministrom treba predložiť na podpis zmluvy. Dnes nikto z nás nevie, akoby zmluvy mali vyzerať. Ja by som chcela byť v situácii, aby sme to všetci dopredu vedeli. Ďakujem pekne.
Hrnčiar, Andrej, podpredseda NR SR (2017-10-10):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Do rozpravy sa neprihlásil nikto. Pán minister asi nebude chcieť reagovať, týmto pádom prerušujem rokovanie o tomto bode programu. Nasleduje druhé čítaní o vládnom návrhu zákona, ktorým sa mení a dopĺňa zákon č. 431/2002 Z. z. o účtovníctve v znení neskorších predpisov . Vládny návrh má parlamentnú tlač 655. Spoločná správa výborov má tlač 655a.
Laššáková, Jana, podpredsedníčka NR SR (2014-06-12):
Prerušujem rokovanie o tomto bude programu. Vzhľadom na to, že je 11.00 hodín, vyhlasujem krátku prestávku a potom budeme hlasovať o prerokovaných bodoch programu. (Krátka prestávka.) (Po prestávke.)
V. Veteška, podpredseda NR SR: (2005-03-16):
návrhu uznesenia Národnej rady Slovenskej republiky k plynutiu funkčného obdobia predsedu Kontrolného úradu Slovenskej republiky a podpredsedníčky Najvyššieho kontrolného úradu Slovenskej republiky. Samozrejme, aj predsedu Najvyššieho kontrolného úradu, som to nesprávne uviedol (tlač 1057). Návrh uznesenia ste dostali ako tlač č. 1057. Prosím povereného člena ústavnoprávneho výboru pána poslanca Abelovského, aby návrh uviedol. M. Abelovský, poslanec: Pán podpredseda, vážené panie poslankyne, páni poslanci, ústavnoprávny výbor sa uzniesol na návrhu uznesenia Národnej rady Slovenskej republiky, v ktorom navrhuje, aby sa pre tých, ktorí prídu do Národnej rady po nás a po uplynutí funkčného obdobia už dnes zvoleného predsedu Najvyššieho kontrolného úradu Jána Jasovského nevznikol spor, kedy mu začalo plynúť jeho funkčné obdobie a s tým ďalšie nedorozumenia, ktoré by z tohto vyplynuli, pripravil ústavnoprávny výbor návrh uznesenia, ktorý ste všetci dostali do lavice. Jeho podstatou je, že jeho funkčné obdobie pre výkon funkcií predsedu Najvyššieho kontrolného úradu a aj už zvolenej podpredsedníčky Najvyššieho kontrolného úradu Zory Dobríkovej začalo plynúť vo funkcii 9. februára 2005. Ide o akési preventívne uznesenie k tomu, aby v budúcnosti nemohlo z hľadiska výkladu, keďže medzitým prebehlo konanie pred Ústavným súdom, kedy sa má počítať sedemročná lehota, do ktorej boli obidvaja funkcionári Národnou radou zvolení. Prosím pán podpredseda, otvorte rozpravu k tomuto bodu programu.
Sulík, Richard, predseda NR SR (2011-02-10):
Ďakujem. S faktickými poznámkami sa prihlásili dvaja poslanci. Pán poslanec Fronc.
Laurenčík, Milan, podpredseda NR SR (2021-05-27):
S faktickou poznámkou chce vystúpiť aj pán navrhovateľ, pán minister. Zapnite ho, prosím vás. Nech sa páči.
P. Paška, predseda NR SR: (2007-05-10):
Konštatujem, že sme sa uzniesli, že prerokujeme tento návrh zákona v druhom čítaní. Poprosím druhé hlasovanie, pán spravodajca.
Košútová, Magda, poslankyňa NR SR (2013-03-26):
Dajte, prosím, hlasovať o bode 9 pána poslanca Fecka.
Laššáková, Jana, podpredsedníčka NR SR (2014-11-08):
Už prosím vás, pani poslankyňa, je to § 27 rokovacieho poriadku ods. 7: „Rečník hovorí spravidla vo voľnom prednese, pri ktorom môže použiť poznámky.“ Máte hovoriť k prerokovanej veci. O prerokovanej veci sa vedie rozprava.
Pellegrini, Peter, predseda NR SR (2023-12-18):
Pán poslanec Muňko.
Krúpa, Juraj, poslanec NR SR (2021-05-03):
Áno vďaka. Vážený pán minister, myslím, že celkom trefne ste opísali, že ako vyzeralo ministerstvo vnútra, Policajný zbor a ďalšie zložky. V podstate 12 rokov SMER-u urobilo značné škody na fungovaní ministerstva vnútra, na Policajnom zbore a tak ďalej. Niekto, samozrejme, má radosť odovzdávať nejaké hasiace striekačky a v podstate sa zameriava na to, ale výsledok bol ten, že v podstate polícia robila, mala dvojaký meter. Boli to naši ľudia a potom ten zvyšok. Výsledkom je to, že v podstate dvaja predošlí prezidenti Policajného zboru skončili v cele v kolúznej väzbe. Vidíme, že tam prebieha ďalšie vyšetrovanie, čo je ale veľké plus, že dochádza postupne k očiste a k odpolitizovaniu Policajného zboru, že polícia koná. Ja netvrdím, že aj v minulosti nekonala, ale všetci veľmi dobre vieme, ako to bolo, že tí policajti, niektorí vyšetrovatelia si jednoducho robili svoju robotu, ale vždy to končilo na nejakom nadriadenom. Jednoducho sa to nepodpísalo, nevyšetrovalo, nešlo to ďalej alebo to potom už stopil nejaký pán Kováčik, ktorý je tiež v kolúznej väzbe, a takto to vyzeralo. Každopádne, vidíme, že veci sa hýbu dopredu. Vidíme, že presne, ako spomínal, pán minister, čo sa týka nákupu, vôbec vybavenia pre tieto zložky a tak ďalej, všetko sa to hýbe dopredu. Vidíme, že sa pripravuje policajná reforma a ja si pamätám tie začiatky, ako to začínalo. Vidím teraz ako policajti sú z toho nadšení. Vidia, že naozaj to bude niečo pre nich, že konečne sa niečo pre nich spraví a ja vám držím palce a pevne verím, že sa vám to podarí. Ďakujem pekne.
Bugár, Béla, podpredseda NR SR (2011-09-09):
Ďakujem. Otváram všeobecnú rozpravu a pýtam sa, či sa hlási niekto ústne do rozpravy, nakoľko som nedostal žiadnu písomnú prihlášku. Konštatujem, že nie je to tak. Vyhlasujem rozpravu za skončenú a zároveň prerušujem rokovanie o tomto bode programu. Nasledujúcim bodom programu je prvé čítanie o vládnom návrhu zákona, ktorým sa mení a dopĺňa zákon č. 124/2006 Z. z. o bezpečnosti a ochrane zdravia pri práci, tlač 475. Opäť prosím pána ministra Mihála, aby odôvodnil návrh zákona. (Rokovanie o vládnom návrhu zákona, ktorým sa mení a dopĺňa zákon č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov a ktorým sa dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov , tlač 475.)
Kiššová, Jana, poslankyňa NR SR (2019-06-19):
Ďakujem veľmi pekne za slovo. Dovoľte mi, aby som reagovala na pána poslanca Bernaťáka. No v poriadku, ja sa teraz nebudem s vami naťahovať, že kto mal čo v mailoch skôr, kto nemal. Ale ak ste vy o tomto probléme vedeli, ja sa pýtam, prečo nie je súčasťou toho návrhu, ktorý ste podali v skrátenom konaní? Prečo nie je jeho súčasťou? Pani vaša štátna tajomníčka, nominantka vašej strany je štátna tajomníčka na ministerstve financií. Ak ste vy v SNS-ke o tomto probléme vedeli, prečo nie je súčasťou toho návrhu zákona? A ak ste sa o tom dozvedeli trošku neskôr, ja sa pýtam, prečo o tom nevedela ani včera na výbore, večer, keď sme o tomto hovorili? Prečo nás neinformovala, že takýto pozmeňujúci návrh vaša, poslanci vašej strany idú podať? Tak ja sa teraz naozaj, nemám inú možnosť, ako sa domnievať, že vznikol zvečera na ráno, keď sme o tom probléme hovorili. A, pán poslanec Bernaťák, my sme nedávno, myslím, že to bolo minulý týždeň, sedeli spolu na jednej konferencii, kde sme hovorili o dôvere vo vládu zákona a témami boli, bolo presne toto, že zvečera do rána sa podávajú návrhy zákonov, že si to ľudia nemôžu, poslanci, ktorí o tom majú hlasovať, v dostatočnom predstihu v kľude preštudovať, dozvedieť sa dopady, jednoducho nejakým spôsobom to, to, to prežuť, aby sme vedeli, či hlasujeme dobre alebo zle. Vy ste sa k tejto filozofii toto nerobiť prihlásili a vy sami to robíte? Tak to naozaj, naozaj ja, postráda to akúkoľvek logiku. Vedeli ste o tom probléme, zvečera do rána podávate návrh pozmeňujúci, o ktorom sa má o pár hodín hlasovať. Nedáva to celé zmysel. Pán poslanec Heger, chcem poďakovať, že ste pripomenuli, kto všetko sa tam, kde treba, tvári, že naozaj, aby sme akú-takú právnu istotu dali, tak by sme mali schvaľovať zákony k 1. 1., koniec koncov je to aj v programovom vyhlásení vlády. Prečo to aj nerobíte?
J. Tkáčová, poslankyňa: (2009-10-29):
Ja v súčasnej situácii nie som schopná poradiť chovateľom kráv, čo by mali robiť, aby mohli prežiť, alebo čo by mala vláda urobiť, lebo na jednej strane sú to pravidlá spoločnej poľnohospodárskej politiky a na strane druhej je otázka, akú podporu môže poskytnúť štát. Obávam sa však, že ozaj dôjde k najhoršiemu, keď sa budú znižovať – a už sa znižujú – stavy základného stáda. Že to neviem ja, to nie je také podstatné ako to, že si s tým nevedia rady ani ministri ani na Slovensku, ani v Európskej únii, takže, pán minister, dúfam, že v rozprave sa k tomu vyjadríte, čo s tým. Ale na záver, aby som už ďalej nenaťahovala, ak by som teda tejto vláde mala dať známku za prioritný rezort, za ktorý rezort pôdohospodárstva deklarovala, tak by to bolo presne také číslo, aký je počet ministrov v tomto rezorte, takže štvorka. Ďakujem vám za pozornosť, kolegovia a kolegyne.
Hrnčiar, Andrej, podpredseda NR SR (2018-05-10):
Dávam slovo spravodajcovi, ktorého určil navrhnutý gestorský výbor pre pôdohospodárstvo a životné prostredie, poslancovi Jánovi Kvorkovi.
P. Hrušovský, podpredseda NR SR: (2001-12-04):
Hlasujeme, páni poslanci. (Hlas z pléna.) To sú prezidentove návrhy.
Kollár, Boris, doterajší predseda NR SR (2023-10-25):
Áno, je to dobre. Takže, vážená Národná rada Slovenskej republiky, vážené pani poslankyne, páni poslanci, ctení hostia na balkóne, dnešným dňom sa moje pôsobenie vo funkcii predsedu Národnej rady Slovenskej republiky končí. Preto si v závere dovolím povedať ešte pár slov. Bolo mi nesmiernou cťou zastávať takúto čestnú funkciu a byť na čele tohto úradu. Slová vďaky chcem adresovať všetkým zamestnancom Kancelárie Národnej rady Slovenskej republiky, ktorí dennodenne zabezpečovali chod parlamentu a neraz mne i poslancom boli veľmi nápomocní. Ešte raz vám veľmi pekne všetkým ďakujem a vážim si to. (Potlesk.) Zároveň chcem zablahoželať aj novozvoleným poslankyniam a poslancom, ktorí dostali to najcennejšie, a to mandát od voličov. Preto vám pri výkone vašich funkcií prajem predovšetkým veľa síl a úspechov. Pristupujte k svojej práci s pokorou, s rozvahou, nakoľko sa naša krajina nachádza nie v najľahších časoch. Buďte pre občanov Slovenskej republiky, prosím, oporou. Nešírte zlobu ani nenávisť, naopak, hľadajte dobro, porozumenie a konsenzus. Bolo tunák veľa šarvátok, ale pevne verím, že mali by sme sa všetci z toho poučiť. Je tuná veľmi veľa nových poslancov, myslím, že cez 90. Nezažili ste tie rôzne boje, slovné klania, prípadne oblievanie sa vodou, bivakovanie, jedenie pizze a všetkého možného. A ja pevne verím, že sa toto deviate volebné obdobie obráti k lepšiemu a že budete k sebe tolerantnejší, slušnejší. Ono sa dá nesúhlasiť so svojím politickým oponentom aj slušne. Každý máme svoj, právo svoj, svoje právo na názor, môžeme si ho presadzovať. Ale pokiaľ sa nepoužívajú vulgarizmy, tak si myslím, že vždy môžeme zostať priateľmi. Takže ešte raz, nech vaše rozhodnutia a kroky posunú celú našu spoločnosť vpred. Ďakujem vám za pozornosť. (Potlesk.)
Glváč, Martin, podpredseda NR SR (2018-10-23):
Pani poslankyňa Grausová.
Bugár, Béla, podpredseda NR SR (2016-09-22):
Pán poslanec Blanár, môžte reagovať na faktické.
P. Paška, predseda NR SR: (2006-10-24):
Otváram rozpravu. Písomne som neobdržal prihlášku. Pýtam sa, či chce niekto ústne sa prihlásiť. Nikto. Končím možnosť prihlásiť sa do rozpravy ústne. Zároveň vyhlasujem rozpravu za skončenú. A prerušujem rokovanie o tomto bode programu. Vážené pani poslankyne, páni poslanci, pristúpime k hlasovaniu o jednotlivých prerokovaných bodoch dnešného popoludnia, chcem vás požiadať, aby ste zaujali miesto v rokovacej sále. Pani poslankyne, páni poslanci, ešte chcem využiť chvíľočku času pred hlasovaním a informovať vás, že ste obdržali do svojich lavíc harmonogram schôdzí na prvý polrok roku 2007. (Hlasy z pléna.) Tak sa ospravedlňujem, dobre, áno. Tento harmonogram bol predstavený na stretnutí vedenia Národnej rady, predsedu, podpredsedov a predsedov jednotlivých výborov. Zároveň sa ospravedlňujem, že nebol predložený na grémium, ale, samozrejme, budem rešpektovať, pokiaľ život prinesenie nutnosť zmien. Považoval som ale za výhodné aj pre vás, aby ste boli s harmonogramom oboznámení vopred, aby ste mohli vopred plánovať nielen svoj poslanecký, ale aj osobný život v prvom polroku budúceho roka. (Reakcia z pléna.) Vo výboroch to máte. Budeme najprv hlasovať o správe o vodnom hospodárstve v Slovenskej republike za rok 2005 . Je to tlač 66. Prosím teraz pána poslanca Jána Slabého, aby uviedol návrh uznesenia.
Zelník, Štefan, poslanec NR SR (2018-09-13):
Chcem povedať, že toto predsa vôbec nebolo narýchlo, Marek, vieš dobre, že na zdravotnom výbore sme urobili podvýbor, ktorý sa má zaoberať systémom vzdelávania zdravotných sestier, opakované boli rokovania aj so zástupcami stredných zdravotných škôl. A keď hovoríte o tom, keď hovoríš o tom, že k čomu môže dôjsť a že iní sú dovzdelávaní, prosím vás, rozšírili sa kompetencie, že môže pracovať s informačným systémom. Má niekto pochybnosť, že stredoškolský absolvent nemôže robiť s informačným systémom, že zapisuje do dokumentácie? Môže odoberať kapilárnu krv, môže dokonca pichnúť inzulín a môže pichnúť fraxiparín, čo si bežne robia pacienti sami doma. Si predstavte, že do dnešného dňa zdravotnícky asistent a praktická sestra nesmie podať naordinovanú tabletku, lebo tým, keby to podala, podľa dnešnej legislatívy, podľa teba by vážne ohrozila zdravotný stav toho pacienta? To hádam nemyslíš vážne! Vieme dobre, že nám chýbajú sestry. Zatvárame oddelenia. A teda máme možnosť urobiť aspoň jedno, že v tých ambulanciách u praktického doktora bude praktická sestra, ktorá naozaj môže zmerať tlak, môže zmerať pulz, môže zmerať teplotu a zapíše do zdravotnej dokumentácie pacienta, a sestry s tou vysokou kvalifikáciou, odbornosťou môžu byť na oddeleniach. A toto vám vadí? Tak na jednej strane hovoríme, že chýba nám okolo 2 500 až 3 000 sestier, ale poviete, tak to nebudeme riešiť, budeme zatvárať oddelenia. Toto je riešenie zo strany OĽANO alebo zo strany SaS?
Glváč, Martin, podpredseda NR SR (2017-10-11):
Ďakujem. Prerušujem rokovanie o tomto bode programu. Ďalej nasleduje druhé čítanie o vládnom návrhu zákona, ktorým sa mení a dopĺňa zákon č. 504/2003 Z. z. o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov v znení neskorších predpisov a ktorým sa mení zákon č. 24/2005 Z. z., ktorým sa mení a dopĺňa zákon Národnej rady Slovenskej republiky č. 180/1995 Z. z. o niektorých opatreniach na usporiadanie vlastníctva k pozemkom v znení neskorších predpisov a ktorým sa dopĺňa zákon č. 504/2003 Z. z. o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov v znení neskorších predpisov . Vládny návrh zákona je pod tlačou 658, spoločná správa výborov má tlač 658a. Opäť vás prosím, pani ministerka, o odôvodnenie vládneho návrhu zákona. Nech sa páči.
P. Hrušovský, podpredseda NR SR: (2002-05-16):
Ďakujem, pán poslanec Šipoš. Budeme pokračovať v rokovaní prerokúvaním vládneho návrhu zákona o cestovných náhradách, o ktorom rokujeme v druhom čítaní ako tlač 1384. Súčasťou návrhu je aj spoločná správa výborov, ktorú ste dostali ako tlač 1384a. Prosím teraz, aby z poverenia vlády Slovenskej republiky predmetný návrh zákona uviedol a odôvodnil pán minister Magvaši. Pán minister. P. Magvaši, minister práce, sociálnych vecí a rodiny SR: Áno. Vážený pán podpredseda, vážené dámy, vážení páni. Po prerokovaní v druhom čítaní vládneho návrhu zákona vo výboroch, ktorým boli určené, a po spoločnej správe výborov Národnej rady Slovenskej republiky by som chcel konštatovať, že odporúčam, aby poslanci hlasovali tak, ako je to navrhnuté v spoločnej správe výborov. Ďakujem.
Vetrák, Milan, poslanec NR SR (2023-06-22):
Ďakujem pekne za slovo. Ja rozumiem, že, teda v prvom rade oceňujem, že Marek ako predkladateľ, pán poslanec Šefčík, rozdelil tie pozmeňováky na dva, lebo teda rozumiem, že, že povedzme tá téma matky bez daní, ktorá je podľa mňa, úplne legitímna, môžu niektorí už z takého širšieho pohľadu brať aj ako kampaň a nebudú to možno z princípu chcieť podporiť politicky, tomu rozumiem, takže, ale tomu sa nechcem venovať, skôr sa chcem venovať tomu druhému pozmeňujúcemu návrhu, ktorý hovorí o tom, že by sme mali predĺžiť poskytovanie pomoci rodinám s deťmi, tých 200 euro aj za rok ´24, teda od 1. januára ´25. Ono svojím spôsobom my sme si vôbec nemysleli, že by terajšia vláda to nejakým spôsobom spochybňovala, že to bude spochybňovať, a teda sme na to nereagovali tým pádom nejako štandardnejšie, možno legislatívnym návrhom samostatným, ale keď teda máme novú situáciu, že terajšia vláda spochybňuje a hovorí, že už to pomaly chce vyškrtnúť z rozpočtu, nechce dávať podporu rodinám s deťmi touto formou, no tak považujeme za legitímne, že chceme sa o tom rozprávať a chceme navrhnúť predĺženie, a to neznamená, a nechcem predbiehať to, samozrejme, my sa musíme potom poradiť na klube, že čo spravíme, ak niektoré z tých pozmeňovákov neprejdú, lebo aj ja budem mať pozmeňujúci návrh troška iného charakteru, pán poslanec mal, ďalší poslanci budú mať, čiže my si to, samozrejme, ešte pred hlasovaním prejdeme. Ale nepočul som, že by pán poslanec Šefčík povedal, že ak toto neprejde, že tak nebudeme hlasovať za celý návrh. Také nič nepadlo, ale musíme sa ešte o tom porozprávať, ale je to úplne legitímna téma a my chceme, aby tá podpora rodinám s deťmi pokračovala. Ja som bol v tom, že si to myslí aj väčšina tejto poslaneckej snemovne, takže tak uvidíme, či si to myslia poslanci stále, no.
Glváč, Martin, podpredseda NR SR (2019-10-17):
Ďakujem, s faktickou poznámkou nikto. Končím možnosť prihlásiť sa. Ďalší v rozprave pán poslanec Marček, nech sa páči.
Figeľ, Ján, podpredseda NR SR (2015-03-20):
Ďakujem pekne. Ďalším rečníkom do rozpravy je Ján Hudacký. Nech sa páči.
Danko, Andrej, predseda NR SR (2018-12-06):
Ešte, vážení páni technici, ak môžem, avizujem, ja mám problém s hlasovaním, som pri tom zákone, na ktorom mi najviac záležalo, hlasoval, že som sa „zdržal“. (Smiech v sále.) Takže žiadam, aby bolo zaznamenané, že som bol, samozrejme, „za“, keďže som bol predkladateľom. (Pokračovanie aktu tajného hlasovania.)
Pellegrini, Peter, predseda NR SR (2015-02-04):
Otváram rozpravu. Pýtam sa, či sa niekto hlási do rozpravy. Nie, končím možnosť prihlásiť sa. Vyhlasujem rozpravu za skončenú. Pán spravodajca.
Pročko, Jozef, poslanec NR SR (2023-01-26):
Fico, ty o nás rozprávaš, že sme klamári. Najväčší klamár, aký v politike bol, rozpráva, že my sme klamári. Fico, klameš o deficite, klameš o, klamal si o diaľniciach, že budú do 2010. Fico, ty si klamal, že už nebudeš v politike, že sa nevrátiš do parlamentu, Fico, Počiatek o tebe povedal, že si zlodej, že ste so Slotom ukradli dve miliardy. Fico, ty sa bojíš polície, ty tu rozprávaš, že vás budeme zatvárať, ale tá polícia zatvára tých, ktorí naozaj tu kradli, Fico, a to sú všetci zo SMER-u, Fico. Ale ty sa nemáš čoho báť, veď ty si v tej verejnej nahrávke, Fico, teda v tej nahrávke povedal, Fico, že vám Žilinka odkazuje, že sa nemáte čoho báť, Fico, veď koho ten Žilinka prepustil? Samých smerákov, Fico, a teba tiež. Ty rozprávaš, ako sa my bojíme chodiť po ulici. Fico, kedy si ty bol, kedy si sa ty prešiel po ulici? Fico, ja som ťa na ulici v živote nevidel. Videl som ťa na mítingoch, kde si obklopený ochrankármi a dôchodcami. Fico, ty znevažuješ odbornosť našich ľudí, ale títo odborníci nekradnú, tí naozaj robia všetko pre to, pre tento národ. Fico, ty si tam podosadzoval odborníkov, ktorí rabovali a rabujú, Fico. A ty tu rozprávaš o mafii. Robo, veď ty si sám povedal, že keď hovoríte o mafii, tak mafia to sme my, to ste vy, smeráci, Fico. Kto priniesol Troškovú do, na Úrad vlády. Ženu, ktorá, Fico, spolupracovala s mafiánmi, veď, Fico, o tebe je verejne známe, že teba riadil Vadala. Toto je verejne známe. Fico, ty ideš rozprávať? Robo Fico, ty si človek, ktorý tu skorumpoval celú republiku za dvanásť rokov. Toto tvoje vystúpenie je o tom, že sa zase bojíš a strašíš, strašíš poctivých policajtov aj mne už rozprávajú, že, že Kaliňák, Saková a ďalší tvoji noxledi chodia za policajtami a strašia ich. Nerobte to, nerobte, my sa vrátime. Fico, ty si jeden odporný zločinec.
Osuský, Peter, poslanec NR SR (2012-09-19):
Ďakujem pekne. Kolega Hlina vo svojom všeobjímajúcom prejave, v ktorom prehovoril o deficitoch slobody, oraní na chrbte, streľbe na psa, Rómoch a úcty k čínskemu veľvyslancovi, sa predsa dotkol, samozrejme, i svojej psychotraumy s bruselskými zážitkami a reakciou mocných a vplyvných. Samozrejme, preňho to iste bola veľká psychotrauma, ale ubezpečujem ho, že to, čo zažívajú ľudia zápasiaci o demokraciu v Bielorusku, a to, čo zažívajú väzni v táboroch lao kai, je trošku iná dráma ako streľba na psa a zlé chovanie bruselských pochopov. Takže ak je tu reč o úcte k vyslancovi a k prijatiu alebo neprijatiu, na Slovensku je úslovie, komu česť, tomu česť, pastierovi trúba. A na to, čoho zažíva i naša republika zo strany mocných z Pekingu, je to celkom odôvodnené. Proti vystúpeniu exilového baletu zakročovala čínska ambasáda u svojich kolegov ambasádorov a pokúšala sa ovplyvniť národné divadlo a jeho manažment. A na svete existuje 23 mil. ľudí žijúcich v demokratickej krajine, s ktorou máme blízke ekonomické vzťahy, kam chodia naši študenti sinológie zdokonaľovať si svoju mandarínsku čínštinu. Je to národná Čína, známa ako Taiwan. To je jedna z krajín, kde by sme mohli v zahraničnej politike aspoň jemne pokročiť a pokúsiť sa aspoň mierne prekročiť to, čo sa nám snaží vymedziť čínska ambasáda. Pretože to je 23 mil. ľudí, ktorí sú neplnoprávni z pohľadu mnohých svetových organizácií a ktorých postavenie je neúnosné.
Hrnčiar, Andrej, podpredseda NR SR (2017-06-13):
Ďakujem. Takže vyhlasujem po tom, čo bude reagovať pani poslankyňa Zimenová, všeobecnú rozpravu za skončenú. Nech sa páči, pani poslankyňa Zimenová.
Švejna, Ivan, poslanec NR SR (2014-03-26):
Ja možno teda veľmi stručne. Ja ešte len doplním tú myšlienku, že ja som plne presvedčený, že ak už motivovať nejakým spôsobom podnikateľov platiť dane, tak určite nie sú to tzv. daňové licencie, to znamená, že povinnosť platby dane, aj keď jednoducho nezarobím alebo sa mi nedarí, ale, naopak, motivovať ich tak, že keď budem úspešný, keď zarobím, tak si môžem z tej daňovej povinnosti niečo odpočítať a podľa mňa tento systém je mnohonásobne, ak nie miliónnásobne lepší ako daňové licencie. Ďakujem.
Vetrák, Milan, poslanec NR SR (2021-04-01):
Skončil som a ja sa vlastne prihlásim do rozpravy s tým, že odôvodním ten pozmeňovák a potom budete môcť na to reagovať. Ďakujem pekne za pochopenie a prepáčte.
Figeľ, Ján, podpredseda NR SR (2015-01-28):
Nech sa páči, Štefan Kuffa.
Blahová, Natália, poslankyňa NR SR (2016-12-08):
Ďakujem za slovo. Vážený pán predsedajúci, vážené panie poslankyne, vážení páni poslanci. Ako spravodajkyňa určená navrhnutým gestorským výborom pre ľudské práva a národnostné menšiny v súlade s § 73 rokovacieho poriadku predkladám informáciu k uvedenému návrhu zákona, tlač 306. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou uvedeného návrhu je stanovisko Ministerstva financií Slovenskej republiky. Zo znenia uvedeného návrhu je zrejmý účel navrhovanej úpravy. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 311 navrhujem, aby návrh zákona prerokovali nasledovné výbory, a to: ústavnoprávny výbor, výbor pre financie a rozpočet a výbor pre ľudské práva a národnostné menšiny ako gestorský výbor. Odporúčam, aby návrh zákona výbory prerokovali do 27. januára 2017, respektíve gestorský výbor do 30. januára 2017. Skončila som. Pán predseda, prosím, otvorte rozpravu.
Bugár, Béla, podpredseda NR SR (2017-12-01):
Páni poslanci!
Herák, Ján, poslanec NR SR (2021-02-25):
Ďakujem pekne. Škoda, že tu pán minister nie je osobne. Ja by som chcel skutočne veľmi úprimne poďakovať za diplomatický prejav plný faktov. Čo sa týka núdzového stavu, to už povedal pán minister, že práve náš bývalý premiér Peter Pellegrini ten núdzový stav vyhlásil 15. marca a povedal takú známu vetu, ktorá koluje na sociálnych sieťach: „nech si občania pomôžu tak, ako si najlepšie pomôcť vedia“, to povedal pán Pellegrini 15. marca, keď sme mali počet, ak sa nemýlim, 63. Pán minister, chcem len potvrdiť a verifikovať, že za vládnutia bývalej vlády alebo v čase bývalej vlády skutočne zariadenia sociálnych služieb, ako aj CDR-ká naozaj nemali ochranné pomôcky, pretože ma deň čo deň atakovali a prosili o moju súčinnosť. Čiže to je naozaj holý fakt, to nie je žiaden hoax. Povedali ste, pán minister, tiež, čo sa týka toho kritizovania, ja som sa na to dnes viackrát zmienil, kritizoval som opozíciu, ako klame, atď. Ale kritizovanie večné na súčasnú vládu, neschopnosť, amaterizmus, ale čo je najsmutnejšie, čo chcem naozaj podčiarknuť, je, že premiér, ale aj zároveň minister zdravotníctva môžu za vysokú úmrtnosť našich občanov, považujem za totálne arogantné, samozrejme, zo strany opozície. Považujem to za absolútne farizejské, až neľudské, ak toto niekto vyhlási. A nakoniec by som chcel veľmi poďakovať všetkým zamestnancom zariadení sociálnych služieb, ako aj CDR-kám za ich obetavosť a zodpovednosť aj napriek veľmi ťažkej situácie COVID-19. Ďakujem.
Pellegrini, Peter, predseda NR SR (2015-03-11):
Panie poslankyne (zaznievanie gongu), páni poslanci, dovolím si vás požiadať, aby ste zaujali miesto a pripravili sa na pokračovanie nášho rokovania. Skončili sme vystúpením poslancov, ktorí boli prihlásení do rozpravy písomne. Pýtam sa teraz, kto sa hlási do rozpravy ústne? Pán poslanec Poliačik, Osuský, Brixi, Blanár, Fecko, Fronc, pán poslanec Vašečka ako posledný prihlásený. Končím možnosť prihlásiť sa do rozpravy. Ako prvý vystúpi v ústnej rozprave pán poslanec Poliačik. Pripraví sa pán poslanec Osuský. Nech sa páči, máte slovo, pán poslanec. (Pokračovanie v rokovaní o vládnom návrhu zákona o odbornom vzdelávaní a príprave a o zmene a doplnení niektorých zákonov , tlač 1363.)
Paška, Pavol, predseda NR SR (2013-07-02):
Dobre, dohodneme sa... (Ruch v sále.) Pekné predpoludnie. Pán poslanec Hlina, buďte taký dobrý, choďte si sadnúť na miesto. Budeme hlasovať. Poprosím vás, pán poslanec, keby ste nám aspoň zdelili svoju bolesť, ktorú máte, aby sme sa vedeli podeliť s vami o ňu.
Pellegrini, Peter, predseda NR SR (2015-02-10):
Panie poslankyne, páni poslanci, poprosím, veď odísť zo sály sa dá aj potichu, aby mohol pán poslanec vystupovať. Nech sa páči.
Hargaš, Ján, poslanec NR SR (2024-09-26):
Ďakujem pekne. Budem na to reagovať, lebo očividne všetci v koalícii majú rovnaké noty. Tak ja vám to poviem, pán minister. Slovensko IT, keď už sa tomu venujeme, som zdedil, keď bolo dva mesiace od krachu, ako štátny tajomník. Za rok tvrdej roboty sa nám podarilo tú firmu dostať do zisku, pán Raši sa rád obhajoval takým grafom... (Prerušenie vystúpenia predsedajúcim.)
Mierna, Anna, poslankyňa NR SR (2021-09-17):
Veľmi pekne ďakujem, Andrej, za tvoj príspevok. A som veľmi rada, že som sa mohla zapojiť s vami a navrhnúť toto uznesenie a budem veľmi rada a teda tak isto poprosím aj svojich konzervatívnych kolegov, keby sme toto uznesenie podporili, pretože vnímam to, že tie posledné snahy, ktoré sú v Národnej rade, ale aj v spoločnosti, rôzne útoky, skutočne, ktoré majú rasistický podtón, ktoré sú útokmi na Rómov alebo aj na náboženské vierovyznanie alebo aj sexuálnu orientáciu, nám robia vrásky na čele. Niekedy mám sama taký pocit, že my vlastne máme problém trebárs aj so ženami v spoločnosti, častokrát si kladiem otázku, že či by tú istú vec alebo nejaký, teda nejaký taký útok alebo teda pripomienku, ktoré majú vo vzťahu k nám ženám, povedali, keby na mojom mieste bol muž. Takže my by sme mali začínať úplne niekde, ešte teda, ešte až ďalej, až vo vzťahu k ženám, ale teda toto je uznesenie, ktoré veľmi rada vítam, podporím a dúfam, že spoločnosti vyšleme pozitívny signál z Národnej rady. Ďakujem.
Hrušovský, Pavol, podpredseda NR SR (2010-10-22):
Ďakujem pekne, pán poslanec, za predloženie návrhu. S faktickou poznámkou na vaše vystúpenie pán poslanec Saloň, nech sa páči.
Laššáková, Jana, podpredsedníčka NR SR (2012-09-19):
Na vystúpenie pána poslanca s faktickou poznámkou pán poslanec Galko, nech sa páči. Končím možnosť prihlásiť sa s faktickými poznámkami.
Šefčík, Marek, poslanec NR SR (2021-11-26):
Pán predsedajúci, ďakujem za slovo. Vážené pani poslankyne, páni poslanci, vážení prítomní, v súlade s § 80 ods. 1 zákona o rokovacom poriadku predkladám informáciu k predloženému návrhu zákona, je to tlač 773. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady pre zdravotníctvo. Odporúčam, aby výbory prerokovali predmetný návrh zákona v druhom čítaní do 28. januára 2022 a v gestorskom výbore do 31. januára 2022. Pán predsedajúci, skončil som, prosím, otvorte všeobecnú rozpravu.
Blaha, Ľuboš, podpredseda NR SR (2024-04-16):
Dávam slovo spravodajcovi, ktorého určil navrhnutý gestorský výbor pre hospodárske záležitosti, poslancovi Justínovi Sedlákovi. Nech sa páči.
Bastrnák, Tibor, poslanec NR SR (2019-10-25):
Ďakujem pekne. Ja by som chcel reagovať na ten (tú, pozn. red.) pasáž vášho výstupu, kde ste vyzvali aj ostatné strany, aby podporovali tento návrh. Ja za MOST – HÍD môžem povedať, že MOST – HÍD od začiatku podporuje tento návrh kvôli tomu, lebo cítime tú potrebu niečo robiť pre slovenské zdravotníctvo, hlavne pre pacientov. A z tohto pohľadu ja si myslím, že je to dobrý smer, ktorým tento zákon vykročil. Samozrejme, vy máte svoj uhol pohľadu už a priori z tohto, že kde pracujete. Ja to beriem trošku z regiónu, lebo ja tam pracujem. Samozrejme, v tom máte pravdu, že aj z vášho uhla pohľadu, aj z nášho nie je to úplne dokonalý zákon. To aj pani ministerka hovorila. A pri tých stretnutiach, ako sme sa stretli s ministerským pracovníkom alebo s pani ministerkou, rozprávali sme o tom a, samozrejme, aj my sme upozornili na niektoré veci, ktoré sú v zákone, a myslíme si, že ťažko sa dajú dodržať, napríklad dojazdové časy. Ja teraz nehovorím o, a teraz hovorím o rovinatom teréne, napríklad o juhu, lebo viem dobre, že či z Komárna, či zo Štúrova, či Šiah, tie časy asi bude ťažké dodržať. A preto sme aj vyzvali pracovníkov ministerstva, aj s pani ministerkou sme o tom rozprávali, že v druhom čítaní treba ešte zdokonaliť tento zákon. A keď to sa nám poradí spoločnými silami, tak, samozrejme, budeme naďalej podporovať tento zákon. Keď nie, tak budeme veľmi, veľmi na vážkach. Ale dúfam, že k tomu sa, nedôjde kvôli tomu, lebo si myslíme, že fakt potrebujeme tento zákon pre zlepšenie slovenského zdravotníctva. Takže toľko. Ďakujem pekne.
Sulík, Richard, poslanec NR SR (2012-06-28):
Áno, ďakujem pekne. No, Ľudovít, nariekaš dnes, že riziko, že hodíme peniaze do čiernej diery je veľké a musíme byť opatrní. No asi si si nevšimol, že najmä vďaka SDKÚ my už dnes peniaze usilovne hádžeme do čiernej diery. Pripomínam záruky, ktoré už boli vystavené a už vstupujú do slovenského verejného dlhu vo výške viac ako jednej miliardy eur. Hovoríš, že ako sa pozrieš občanom do očí, no mňa by zaujímalo, ako sa im pozrieš do očí po tom, čo si schválil trvalý euroval. A teraz sa môžeš akurát tak dotazovať, či pomoc je nevyhnutná a prosíkať o pozmeňovacie návrhy tu kolegov SMER-u. Pred pár mesiacmi ste boli vedúcou vládnou stranou a stačilo trochu odvahy a povedať nie. Lenže tu, skrátka, hlava-nehlava, muselo to byť schválené. Brusel si želal, aby to bolo, a teraz akurát je to také štekanie psov a karavána ide ďalej. No ale podstatná otázka, ktorú mám na teba, Ľudovít, ako predsedu poslaneckého klubu SDKÚ, čo spravíš, keď smeráci odignorujú tento váš návrh, ako odignorovali všetky doteraz? Tiež poslušne dvihnete ruku, ako ste dvihli za trvalý euroval? Lebo keď to spravíte, tak si si to mal celé ušetriť. Ďakujem.
J. Šimko, poslanec: (2005-09-27):
Zo 79 platných hlasovacích lístkov overovatelia zistili, že pri voľbe za kandidáta Jána Bučka za hlasovalo 29 poslancov, proti bolo 19 poslancov, zdržalo sa 31 poslancov. Za kandidáta Petra Ludrovského hlasovalo za 42 poslancov, proti 10 poslancov, zdržalo sa 27 poslancov. Na voľbu kandidátov Národnej rady Slovenskej republiky na vymenovanie člena regulačnej rady Úradu pre reguláciu sieťových odvetví je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní nebol za kandidáta Národnej rady Slovenskej republiky na vymenovanie člena regulačnej rady Úradu pre reguláciu sieťových odvetví nikto zvolený. Do druhého kola postupuje kandidát Peter Ludrovský. Ďakujem, pán predseda.
Kollár, Boris, predseda NR SR (2021-06-29):
Pán poslanec, ako to súvisí s rokovaním Národnej rady? Nijako. Nedávam ani o tomto bode rokovať. Ďalší pozmeňujúci, teda procedurálny návrh, pán poslanec Podmanický.